Luka Jovic irrifjuta lil AC Milan minħabba Zlatan Ibrahimovic Luka Jovic irrifjuta li jingħaqad ma' AC Milan għax beża' li ma jkunx utilizzat b'mod regolari minħabba Zlatan Ibrahimovic. Iż-żagħżugħ ta' 23 sena ngħaqad ma' Eintracht Frankfurt b'self mingħand Real Madrid fit-tieqa tat-trasferimenti ta' Jannar, iżda Milan kienu wkoll għamlu tentattiv biex jiffirmawh bi ftehim temporanju sa tmiem l-istaġun. West Ham u Wolverhampton ukoll kienu fit-tellieqa biex jiffirmaw lill-internazzjonali Serb li eventwalment irritorna fil-Ġermanja. L-attakkant veteran Svediż tilef xahar u nofs azzjoni b'injury fil-muskoli, iżda fil-jiem li għaddew irreġistra doppjetta kontra Cagliari fl-ewwel logħba tas-Serie A li beda mit-22 ta' Novembru. Il-player ta' 39 sena skorja 13-il goal f'daqstant ammont ta' dehriet mar-Rossoneri s'issa f'dan l-istaġun. AC Milan eventwalment iffirmaw lill-ex attakkant ta' Juventus Mario Mandzukic biex jappoġġja lill-Isvediż fl-attakk.